คณะครุศาสตร์อุตสาหกรรมและเทคโนโลยี มหาวิทยาลัยเทคโนโลยีพระจอมเกล้าธนบุรี

**คณะครุศาสตร์อุตสาหกรรมและเทคโนโลยี มหาวิทยาลัยเทคโนโลยีพระจอมเกล้าธนบุรี** เป็นหน่วยงานระดับคณะสังกัดมหาวิทยาลัยเทคโนโลยีพระจอมเกล้าธนบุรี เริ่มเปิดทำการเรียนการสอนเมื่อ พ.ศ. 2517 ในชื่อ คณะครุศาสตร์อุตสาหกรรมและวิทยาศาสตร์ ปัจจุบัน คณะครุศาสตร์อุตสาหกรรมและเทคโนโลยี มีการเรียนการสอนตั้งแต่ในระดับปริญญาตรี โท และเอก ตามลำดับ

## ประวัติ
พ.ศ. 2508 ก่อตั้งในชื่อ "คณะวิชาฝึกหัดครูเทคนิคชั้นสูง วิทยาลัยเทคนิคธนบุรี 

พ.ศ. 2513 เปลี่ยนชื่อเป็น ภาควิชาครุศาสตร์ วิทยาลัยเทคนิคธนบุรี  

พ.ศ. 2517 ได้ยกฐานะเป็น คณะครุศาสตร์อุตสาหกรรมและวิทยาศาสตร์ สถาบันเทคโนโลยีพระจอมเกล้า วิทยาเขตธนบุรี 

พ.ศ. 2533 ได้ปรับชื่อเป็น คณะครุศาสตร์อุตสาหกรรม สถาบันเทคโนโลยีพระจอมเกล้าธนบุรี 

พ.ศ. 2547 ได้เปลี่ยนชื่อเป็น คณะครุศาสตร์อุตสาหกรรมและเทคโนโลยี มหาวิทยาลัยเทคโนโลยีพระจอมเกล้าธนบุรี 

**โดย เรียงลำดับการจัดตั้ง ภาควิชา ดังนี้**

พ.ศ. 2517 - 2526 มีภาควิชาเดียว คิอ ภาควิชาครุศาสตร์อุตสาหกรรม คณะครุศาสตร์อุตสาหกรรมและวิทยาศาสตร์  
#พ.ศ. 2526 ภาควิชาครุศาสตร์เครื่องกล (เริ่มเปิดสอนในปี พ.ศ. 2517)
#พ.ศ. 2526 ภาควิชาครุศาสตร์ไฟฟ้า (เริ่มเปิดสอนในปี พ.ศ. 2517)
#พ.ศ. 2526 ภาควิชาครุศาสตร์อุตสาหการ เดิมคือ ภาควิชาครุศาสตร์อุตสาหกรรม (เริ่มเปิดสอนในปี พ.ศ. 2517)
#พ.ศ. 2533 ภาควิชาครุศาสตร์โยธา เดิมคือ ภาควิชาครุศาสตร์อุตสาหกรรม (เริ่มเปิดสอนในปี พ.ศ. 2517)
#พ.ศ. 2533 ภาควิชาเทคโนโลยีและสื่อสารการศึกษา เดิมคือ ภาควิชาครุศาสตร์เทคโนโลยี (เริ่มเปิดสอนในปี พ.ศ. 2534)
#พ.ศ. 2538 ภาควิชาเทคโนโลยีการพิมพ์และบรรจุภัณฑ์ เดิมคือ ภาควิชาเทคโนโลยีการพิมพ์ (เริ่มเปิดสอนในปี พ.ศ. 2538)
#สาขาวิชาคอมพิวเตอร์และเทคโนโลยีสารสนเทศ พ.ศ. 2539 ก่อตั้งหลักสูตร ค.อ.ม. (คอมพิวเตอร์และเทคโนโลยีสารสนเทศ)      พ.ศ. 2540 ก่อตั้งหลักสูตร วท.บ.(หลักสูตรวิทยาการคอมพิวเตอร์ประยุกต์-มัลติมีเดีย)

## หลักสูตร
เป็นคณะที่จัดการศึกษาด้านครุศาสตร์อุตสาหกรรมในประเทศไทย  เปิดสอนนักศึกษาหลักสูตรระดับ ปริญญาตรี 8 หลักสูตร ปริญญาโท 7 หลักสูตร และ ปริญญาเอก 1 หลักสูตร รวม 16 หลักสูตร

### ระดับปริญญาตรี
**หลักสูตร 4 ปี**

* หลักสูตรวิทยาศาสตรบัณฑิต สาขาวิชาเทคโนโลยีการพิมพ์และบรรจุภัณฑ์
* หลักสูตรวิทยาศาสตรบัณฑิต สาขาวิชาเทคโนโลยีมัลติมีเดียและสารสนเทศ
* หลักสูตรเทคโนโลยีบัณฑิต สาขาวิชาเทคโนโลยีการศึกษาและสื่อสารมวลชน
* หลักสูตรเทคโนโลยีบัณฑิต สาขาวิชาเทคโนโลยีอุตสาหกรรม
** สาขาวิชาเอก เทคโนโลยีไฟฟ้า
** สาขาวิชาเอก เทคโนโลยีอิเล็กทรอนิกส์
** สาขาวิชาเอก เทคโนโลยีเครื่องกล
** สาขาวิชาเอก เทคโนโลยีอุตสาหการ
** สาขาวิชาเอก เทคโนโลยีโยธา
** สาขาวิชาเอก เทคโนโลยีการจัดการ

**หลักสูตร 5 ปี (ขอใบรับรอง กค ได้)**

* หลักสูตรครุศาสตร์อุตสาหกรรมบัณฑิต สาขาวิชาวิศวกรรมเครื่องกล
* หลักสูตรครุศาสตร์อุตสาหกรรมบัณฑิต สาขาวิชาวิศวกรรมไฟฟ้า
** สาขาวิชาเอก วิศวกรรมคอมพิวเตอร์
** สาขาวิชาเอก วิศวกรรมอิเล็กทรอนิกส์
** สาขาวิชาเอก วิศวกรรมไฟฟ้ากำลัง
* หลักสูตรครุศาสตร์อุตสาหกรรมบัณฑิต สาขาวิชาวิศวกรรมโยธา
* หลักสูตรครุศาสตร์อุตสาหกรรมบัณฑิต สาขาวิชาวิศวกรรมอุตสาหการ

### ระดับปริญญาโท

**หลักสูตร 2 ปี (เรียนเสาร์/อาทิตย์ และภาคค่ำ)** 

* หลักสูตรครุศาสตร์อุตสาหกรรมมหาบัณฑิต สาขาวิชาวิศวกรรมเครื่องกล
* หลักสูตรครุศาสตร์อุตสาหกรรมมหาบัณฑิต สาขาวิชาวิศวกรรมไฟฟ้า
** สาขาวิชาเอก วิศวกรรมคอมพิวเตอร์
** สาขาวิชาเอก วิศวกรรมอิเล็กทรอนิกส์
** สาขาวิชาเอก วิศวกรรมไฟฟ้ากำลัง
* หลักสูตรครุศาสตร์อุตสาหกรรมมหาบัณฑิต สาขาวิชาวิศวกรรมโยธา
* หลักสูตรครุศาสตร์อุตสาหกรรมมหาบัณฑิต สาขาวิชาวิศวกรรมอุตสาหการ
* หลักสูตรครุศาสตร์อุตสาหกรรมมหาบัณฑิต สาขาวิชาเทคโนโลยีการเรียนรู้และสื่อสารมวลชน
* หลักสูตรครุศาสตร์อุตสาหกรรมมหาบัณฑิต สาขาวิชาคอมพิวเตอร์และเทคโนโลยีสารสนเทศ
* หลักสูตรวิทยาศาสตรมหาบัณฑิต สาขาวิชาเทคโนโลยีการพิมพ์และบรรจุภัณฑ์

### ระดับปริญญาเอก

**หลักสูตร 3 ปี (หลักสูตรปกติ)** 

* หลักสูตรปรัชญาดุษฎีบัณฑิต สาขาวิชานวัตกรรมการเรียนรู้และเทคโนโลยี

## เปิดสอน

เปิดสอนหลักสูตรครุศาสตร์อุตสาหกรรม (ค.อ.บ.) หลักสูตร 5 ปี 

ใน 4 สาขาวิชา (รับนศ.ปวช. และ ม.6) ดังนี้ 
* สาขาวิศวกรรมเครื่องกล
* สาขาวิศวกรรมไฟฟ้า ในหลักสูตรนี้แบ่งวิชาเอกออกเป็น 3 วิชาเอก คือ
** วิศวกรรมไฟฟ้ากำลัง
** วิศวกรรมอิเล็กทรอนิกส์
** วิศวกรรมคอมพิวเตอร์
* สาขาวิศวกรรมโยธา
* สาขาวิศวกรรมอุตสาหการ

เปิดสอนหลักสูตรเทคโนโลยีอุตสาหกรรม (ทล.บ.) หลักสูตร 4 ปี 

เปิดทำการศึกษาในปีการศึกษา2553 เป็นรุ่นแรกโดยจุดประสงค์เพื่อผลิตช่างเทคนิคชั้นสูงเข้าสู่ตลาดอุตสาหกรรมตามคำเรียกร้องของโรงงานอุตสาหกรรมต่างๆ เปิดรับนักศึกษาที่สำเร็จการศึกษาระดับปวช.และม.6 แบ่งออกเป็น 4 สาขาวิชา
* เทคโนโลยีอุตสาหกรรม (วิชาชีพอุตสาหการ)
* เทคโนโลยีอุตสาหกรรม (วิชาชีพก่อสร้าง)
* เทคโนโลยีอุตสาหกรรม (วิชาชีพไฟฟ้า)
* เทคโนโลยีอุตสาหกรรม (วิชาชีพเครื่องกล)
ความแตกต่างระหว่างหลักสูตรเทคโนโลยีอุตสาหกรรม และ หลักสูตรครุศาสตร์อุตสาหกรรม  คือเวลาในการศึกษาตามหลักสูตร และรายวิชาที่ศึกษา คอ.บ. รายวิชาจะเน้นไปที่การสอน แต่ ทล.บ.จะไม่มีวิชาที่เกี่ยวกับการสอน แต่จะเน้นหนักไปทางวิชาชีพ 

* ภาควิชาเทคโนโลยีและสื่อสารการศึกษา รับนักศึกษาปี 2552 เป็นปีสุดท้ายที่รับนักศึกษาเข้ามาศึกษาจากการสอบตรงของ นศ.ที่จบปวส.ปี 2

โดยปัจจุบันภาควิชาฯ กำลังจะมีอายุครบ 30 ปี (ในวันที่ 14 กุมภาพันธ์ 2563) และได้เปิดสอนหลักสูตรเทคโนโลยีบัณฑิต (ทล.บ.) หลักสูตร 4 ปี

* **สาขาวิชาเทคโนโลยีการศึกษาและสื่อสารมวลชน** เป็นสาขาวิชาที่ได้ถูกปรับเปลี่ยนมาจาก หลักสูตร ครุศาสตร์เทคโนโลยี ภาควิชาเทคโนโลยีและสื่อสารการศึกษา ซึ่งเป็นหลักสูตรที่มีความครอบคลุมทางด้านของสื่อสารมวลชน,เทคโนโลยีการศึกษาและการสื่อใหม่ (NewMedia) มากยิ่งขึ้น โดยเน้นให้นักศึกษาปฏิบัติควบคู่กับด้านทฤษฎี เป็นหลักสูตรเทคโนโลยีบัณฑิต (ทล.บ.) ซึ่งมาจากการสอบตรงของนักเรียนชั้นมัธยมศึกษาปีที่ 6 หรือ ปวช.ปี3  ปัจจุบันมีหลักสูตรปริญญาโทหลักสูตรเทคโนโลยีการเรียนรู้ และสื่อสารมวลชน รับผู้จบปริญญาตรีทุกสาขา 

เปิดสอนหลักสูตรเทคโนโลยีบัณฑิต (วท.บ.) หลักสูตร 4 ปี 

ใน 2 สาขาวิชา ดังนี้
* **สาขาวิชาเทคนิคการพิมพ์** โดย ภาควิชาการพิมพ์และบรรจุภัณฑ์
เปิดสอนหลักสูตรวิทยาศาสตรบัณฑิต (วท.บ.) หลักสูตร 4 ปี ดังนี้
* **สาขาเทคโนโลยีการพิมพ์** เป็นหลักสูตรที่รองรับการขยายตัวทางอุตสาหกรรม โดยเฉพาะอย่างยิ่ง อุตสาหกรรมการพิมพ์ และการพิมพ์บรรจุภัณฑ์ ผู้เข้าศึกษาในหลักสูตรนี้ ควรมีความถนัดในสาขา วิชาเคมี และฟิสิกส์ เพื่อนำมาวิเคราะห์และสังเคราะห์ด้านวัสดุ และอุปกรณ์ทางการพิมพ์ บัณฑิตที่ สำเร็จการศึกษาในหลักสูตรนี้ จะมีความรู้ความสามารถด้านการพิมพ์ และบรรจุภัณฑ์เป็นอย่างดี

* **สาขาวิชาวิทยาการคอมพิวเตอร์ประยุกต์-มัลติมีเดีย** สาขาวิทยาการคอมพิวเตอร์ประยุกต์ - มัลติมีเดีย  มีวัตถุประสงค์เพื่อผลิตบุคลากรในสาขาวิชาดังกล่าวให้เพียงพอต่อความต้องการของตลาดแรงงานในอนาคต และปัจจุบัน สาขาวิทยาการคอมพิวเตอร์ประยุกต์ - มัลติมีเดีย เปิดสอนเฉพาะในระดับปริญญาตรีและปริญญาโท เปิดสอนหลักสูตรวิทยาศาสตรบัณฑิต (วท.บ.) หลักสูตร 4 ปี 

นอกจากนี้ คณะครุศาสตร์อุตสาหกรรมและเทคโนโลยียังได้จัดทำ 
* **โครงการร่วมบริหารหลักสูตรเทคโนโลยีมีเดียและมีเดียอาตส์**
**เปิดสอนหลักสูตรศิลปบัณฑิต (ศล.บ.) หลักสูตร 4 ปีใน 1 สาขาวิชา ดังนี้**
* **สาขาวิชามีเดียอาตส์** :เป็นหลักสูตรที่มุ่งเน้นให้บัณฑิตมีความสามารถทางปัญญาแห่งศาสตร์ทางศิลปะและการออกแบบที่เน้นทางด้าน แอนิเมชัน   ด้านเทคนิคภาพเพื่อการผลิตภาพยนตร์    และด้านการถ่ายภาพถ่าย ดิจิทัลและการออกแบบกราฟิก   ตลอดจนปลูกฝังให้มีการนำเอาคุณธรรม   และ จริยธรรมของสังคมและบุคคลมาเป็นองค์ประกอบสำคัญในการผลิตผลงาน
* **สาขาวิชาเทคโนโลยีมีเดีย** 

โครงการปริญญาเอกร่วม หลักสูตรนวัตกรรมการเรียนรู้ทางเทคโนโลยี หลักสูตรปรัชญาดุษฎีบัณฑิต 
สาขาวิชานวัตกรรมการเรียนรู้ทางเทคโนโลยี
ชื่อปริญญา:	ปรัชญาดุษฎีบัณฑิต (นวัตกรรมการเรียนรู้ทางเทคโนโลยี)
ปร.ด. (นวัตกรรมการเรียนรู้ทางเทคโนโลยี) โดยเป็นหลักสูตรของคณะฯ โดยภาควิชาต่างๆ ร่วมกัน โดยมี รศ.จริยา เหนียนเฉลย เป็นประธานหลักสูตรคนปัจจุบัน

หมวดหมู่:มหาวิทยาลัยเทคโนโลยีพระจอมเกล้าธนบุรี
หมวดหมู่:คณะครุศาสตร์อุตสาหกรรมในประเทศไทย

## ดูเพิ่ม
* มหาวิทยาลัยเทคโนโลยีพระจอมเกล้าธนบุรี

## อ้างอิง

หมวดหมู่:มหาวิทยาลัยเทคโนโลยีพระจอมเกล้าธนบุรี
มหาวิทยาลัยเทคโนโลยีพระจอมเกล้าธนบุรี